13. Transatlantiske forbindelser (afstemning) 
Forslag til beslutning
Før afstemningen punkt 13
Sophia in 't Veld
(EN) Hr. formand! Jeg vil gerne foreslå følgende ændringer af punkt 13. For det første, at ordet "glæder sig over" erstattes med ordet "noterer". For det andet, at vi mod slutningen tilføjer: "beklager imidlertid det manglende demokratiske tilsyn, fordi Europa-Parlamentet og de nationale parlamenter er udelukket fra denne dialog". Endelig foreslår vi, at ordet "politiske" slettes foran "ramme".
José Ignacio Salafranca Sánchez-Neyra
(ES) Hr. formand! Jeg ønsker blot at sige, at min gruppe er enig i to af de bemærkninger, der er fremkommet, dvs. at ændre ordene "Glæder sig over" med ordene "Noterer sig" samt at fjerne ordet "politisk".
For at kunne give vores tilslutning til forslaget vil vi imidlertid gerne anvende en positiv vending og sige: "Opfordrer imidlertid til at inddrage Europa-Parlamentet med det formål at give denne dialog en større demokratisk legitimitet".
Sophia in 't Veld
(EN) Hr. formand! Det kan jeg godt acceptere.
(Parlamentet vedtog de mundtlige ændringsforslag)
